
СЕПТЕМВРИ 2023

Откриване на учебната година в ПГ „Ген. Вл. Заимов“ гр. Сопот -  15.09.2023 г. 
15.09.2023 г. - Топъл, слънчев, цветен. 
Училищният двор е изпълнен със смях и детска глъчка. Празнично и вълнуващо е всяко ново начало. За нас то винаги започва с първият звънец на 15 септември. Нагласи, очаквания, нови хора и лица, човешки съдби ще минат по край нас, ще ни докоснат и всеки ще остави по нещо, а може би и нещо ще вземе. „ Да е здрава и успешна !“– това най – често си пожелаваме.
 Церемонията започна с издигането на националния флаг и знамето на Европейския съюз. Бяха посрещнати и знамената на училището и Община Сопот. Гости на тържеството бяха г-н Деян Дойнов, кмет на Община Сопот, Нели Пенева - председател на Общински съвет – Сопот, Донка Минчева – директор на център за обществена подкрепа, Пенка Терзиева – директор на Център за работа с деца, доц. Боян Дочев – представител на ТУ – Пловдив, г-жа Иванка Виришапкова – директор-дирекция Социална политика в Община Сопот. Водосвет за здраве, успех и благополучие отслужи отец Марко Тодоров.
Директорът Георги Генов приветства учениците и пожела успешна нова учебна година. Изрази вярата си във високия професионализъм на преподавателите и в уменията им да създават личности - лидери на новото време. Кметът на Община Сопот, г-н Дойнов, в словото си, увери новопостъпилите осмокласници, че ще се обучават в емблематично училище за цяла България и  се намират в добри ръце. Той също пожела на всички да бъдат щастливи, амбициозни, всеотдайни и позитивни.
Тази година в ПГ „Ген. Владимир Заимов“ ще учат 751 ученици. Прагът на училището за пръв път прекрачиха 157 осмокласници, които ще се обучават в специалностите: Системно програмиране; Организация на туризма и свободното време; Производство на хляб, хлебни и сладкарски изделия; Кетъринг; Мехатроника; Рекламна графика; Компютърна техника и технологии; Електронна търговия. Те са организирани в 6 паралелки с класни ръководители: 8а – Стела Караганчева, 8б – Светлана Дъбенска, 8в – Иванка Личева, 8г – Златослава Балабанова, 8д – Веселинка Константинова, 8е – Мая Атанасова. 
За всички ученици на ПГ“Ген. Вл. Заимов“ и тази година е осигурен безплатен специализиран транспорт от всички населени места в двете общини.
Учебната година стартира с обичайната динамика около подготовката на задължителната документация, тематични планове, програми, спазване на срокове. Увеличи се и броят на учениците със СОП, за които се подготвят индивидуални учебни планове. Рутината, опитът и приемствеността ни помогнаха и този път всички задачи да бъдат изпълнени в срок. До края на месеца бяха проведени и входните нива по предмети.

 На 29 септември отбелязахме Европейския ден на спорта в училище. Той се чества винаги в последния петък на месец септември. е посветен на насърчаването на физическата активност сред учениците, като се залага на елемента на забавлението и се изпробват нови видове физическа активност и спорт, за да се повиши усещането за „принадлежност към училището“ .
ПГ „ Генерал Владимир Заимов“ се включи активно с различни инициативи - физически упражнения, зумба и народни хора. Ученици и учители спортуваха наравно под мотото „Да се раздвижим на чисто“.
В края на този месец Мария Богданова успешно защити проект по програма Еразъм + „Европейска практика за по-добри професионални резултати“ по която  20 ученици от специалности „ Системно програмиране“ и „Електронна търговия“ ще участват в мобилност за три седмици в Германия и 10 ученици от специалности „ Организация на туризма и свободното време“ и „ Производство на кулинарни изделия и напитки“ на о. Тенерифе, Испания.
Инж. Цветана Петканчева организира участието на ПГ в Европейска програма ,,ROAD SAFЕTY DAYS” в периода 16-22 септември.


ОКТОМВРИ
През месец октомври  г-жа Дъбенска  и ученици от  ПГ“Ген. Вл. Заимов“ взеха участие в национален конкурс „Родолюбие” . С рецитала „Две човешки следи”, представен във финалния етап на конкурса  те разплакаха публиката!– Прекрасни деца, прекрасно изпълнение! Голямо БРАВО и ПОЗДРАВЛЕНИЯ!
Специални благодарности  за г-жа Светлана Дъбенска , за вдъхновението с което работи и подготвя учениците.
На 20.10.2023 за втора поредна година се проведе състезанието „Познай предмета“, което е част от седмица на програмирането. Тази седмица е част от европейска инициатива, която насърчава познаването на технологиите от учениците. ПГ „Ген. Вл. Заимов“ участва всяка година от 2016 насам. В състезанието се включиха учениците от 8А клас, като в техни ментори се превърнаха ученици от 9А клас, участвали миналата година. Участниците решаваха кръстословица с познати и непознати предмети, програмираха и се състезаваха в електронна игра, която сами изработих
Като част от инициативите в тази седмица се проведе и "Дигитално ателие" под формата на демонстрация с участие и на публиката.
Петър Петков от 10 е клас демонстрира пред учениците от 8 д клас, специалност Рекламна графика, как се разработва рисунка в дигитална среда (софтуер за растерна графика) с помощта на графичен таблет
Целта на събитието бе учениците, които са с професионално направление „Дизайн“ да се запознаят с една интересна и креативна възможностите за работа в дигитална среда със специфични инструменти и да преминат целият процес от зараждането на идеята до разпечатването на хартиен носител.
"Дигитално ателие" се проведе под ръководството на г-н Красимир Димитров и асистентите Антония Димитрова - учител и Елена Димова ученик от 9д клас.
На 20.10.2023 г. се състоя церемонията по откриването на Световния шампионат по пларапланеризъм в дисциплина - целно кацане. Гости на събитието бяха президента на Световната организация по въздушни спортове Анди Коули, кмета на град Сопот -Деан Дойнов , и директора на ПГ“ Ген.Владимир Заимов „- Георги Генов. Мероприятието бе открито от мажоретния състав към ПГ „Ген.Владимир Заимов“ с ръководител г-жа Веселинка Константинова.
Над 30 страни участват в състезанието чиито държави бяха представени от  наши ученици ,облечени в Български народни носии подкрепени от техните ръководители г-жа Магдалина Андонова и г-жа Елица Василева.
Преводач на церемонията по откриване на шампионата бе Габриела Генова от 11б клас. 
НОЕМВРИ
Месецът стартира с един изключително български и много духовен празник  - Деня на народните будители.
На 1 ноември отдаваме почит на делото на книжовниците, просветителите, борците за национално освобождение, съхранили през вековете духовните ценности на нацията и нейния морал. По повод първи ноември разпространихме анкета след учениците на ПГ "Генерал Владимир Заимов".
На въпросите са отговорили 107 човека.
На въпроса какво е будител, голяма част от отговорилите са посочили че това е човек обичащ народа и чиито дела са свързани с реализирането на общозначима цел.
Посочете името на поне един будител голяма част са посочили Васил Левски, Христо Ботев и Пасий Хилендарски.
Има ли будители в нашето училище 69,8% смятат че има а 30,2% са отговорили отрицателно.
Посочените будители от учениците са всички учители, други са посочили поимено
- Радка Георгиева, Светлана Дъбенска, Иглика Порязова, Гинка Проданова, Мария Станкова.

На 9 и 10 ноември за поредна година в гр. Горна Оряховица се проведе панаир – изложение за Младежко техническо творчество.
И тази година наши ученици са участници в изложението. Ръководител е инж. К. Колев , а  учениците са  от 12 а клас. Представиха се достойно и бяха  класирани са на трето място. Спечелиха парична награда и плакет от общината.

Групите за занимания по интереси  „Журналисти в действие" и "Училищен вестник" стартираха брой 1 на училищен вестник „Заимовци днес“. Техни  ръководители са Светлана Георгиева и Йорданка Русенова.
 
На 30.11.2023 г. в ПГ "Ген. Вл. Заимов" - Сопот се проведе финалното събитие по Проект „Грижовните мъже в действие“, в който училището участва като партньор на Институт за изследвания и политики за жените, гр. София. Проектът е международен, в него участват още Германия, Австрия, Италия, Словения и Испания. Има за цел да допринесе за предотвратяване на насилието в обществото, основано на пола, да повиши емоционалната компетентност на подрастващите, както и да насърчи развиването на уменията им за разрешаване на конфликти по не насилствен път. Координатор на проекта за нашето училище е г-жа Дъбенска.
Състезанието премина в две части
ПЪРВА ЧАСТ – УПРАЖНЕНИЕ ЗА ВСИЧКИ и СЪСТЕЗАНИЕ АСОЦИАЦИИ
В първата част, учениците записваха какви са обществените очаквания към мъжете, как трябва да изглеждат и да се държат, както и какво ценят участниците в конкретен значим за тях мъж – баща, дядо, приятел.
Отговорите бяха съпоставени на дъската пред всички от г-жа Дъбенска.
Във втората част, 3 отбора по 5 участници – четоха текст и целия отбор представи чрез игрова сцена, ключово изречение от текста, така че публиката да го разпознае.
Г-жа Дъбенска и г-жа Е. Василева, учители по БЕЛ,  подготвиха ученици за конкурса „Млад писател” .?????????????


ДЕКЕМВРИ
На 1 декември отбелязваме Световния ден за борба срещу ХИВ/СПИН. Борбата срещу СПИН се води повече от 30 години, а в България основната цел е да се гарантира безопасност при кръвопреливането, както и лечение и профилактика.
Всяка година на 1 декември доброволците на БМЧК – Сопот отбелязват Световния ден за борба срещу ХИВ/СПИН с мащабна информационна кампания. Ученици от клуб "Милосърдие" и членове на БМЧК - Сопот проведоха разяснителна кампания сред учениците в ПГ "Генерал Владимир Заимов" Сопот.
Координаторът  Даяна Дурчева - клуб "Милосърдие", заедно с членове на БМЧК направиха презентация с която обясниха опасностите до които води заболяването и начините за предпазване.
На 8-ми декември - рождената дата на генерал Владимир Заимов, училището ни чества своя патронен празник.
Цялата седмица, предхождаща тази дата е изпълнена с мероприятия, посветени на празника.
Този декември се навършват 135 години от рождението на генерал Владимир Заимов 
В празничният ден, бе поднесен гирлянд пред бюст-паметника на генерал Заимов.
Ученици от 10д клас с ръководител Гинка Проданова по атрактивен и емоционален начин представиха  биографични факти от живота на нашия патрон.
Директорът Георги Генов приветства учители и ученици. В словото си той ги призова:
 „…запазете този плам в сърцата си, този трепет при споменаването на името на нашето училище и този устрем да покорявате все нови и нови върхове. Бъдете заимовци завинаги!" 
В седмицата, посветена на патронния празник учителите по математика проведоха математическо състезание между осмите класове. 
През същата седмица започна работата по проект “ Уменията на 21 век и социалното включване – опитът на модерна Европа“  по програма Еразъм+. При него 15 колеги от педагогическия персонал (в три групи по 5 човека) ще участват в обучения и обмяна на опит в Германия за по една седмица. Координатор на проекта е Мария Богданова.

На 7.12.2023 год.  по повод патронния празник Мария Богданова и  11б клас организираха и проведоха  анимационна игра „ Рали Заимов“ , завършила с три презентации за ген. Вл. Заимов, които се излъчват по училищната телевизия. 

На 14.12 бе организиран коледен футболен турнир
Масово участие, прекрасни условия и невероятни емоции. Атракция при откриването бяха МАЖОРЕТКИТЕ с ръководител г-жа Константинова.
На 15.12.2023 г. ВМЗ дари нови лаптопи на учениците в ПГ „Ген. Владимир Заимов“ Сопот Оборудването е предназначено за възпитаниците на гимназията, обучавани в специалност „Рекламна графика“. Дарението е част от корпоративно – социалната политика на дружеството и дългогодишното съвместно партньорство с ПГ „Генерал Владимир Заимов“ . Към момента ВМЗ има сключен договор с 45 ученици от 11-ти и 12-ти клас, обучаващи се по дуална програма на обучение в специалности „ Мехатроника“ и „ Прецизна техника“. Директорът на училището благодари на ръководството на завода и изпрати благодарствено писмо до директора на завода инж.Иван Стоенчев.
“Направеният от Вас жест има не просто материални измерения! Той е проява на съпричастност от Ваша страна към българското образование”, пише в благодарственото писмо.
Всеки декември училището ни става празнично, по – цветно и уютно от коледните украси, подготвени от учениците и техните класни ръководители. Коя класна стая ще е по – красива? Вече няколко години, комисия има приятния ангажимент да оцени старанията и креативността на ученици и учители.
Пак със задружни усилия се подготвя и коледния благотворителен базар, организиран във фоайето на II етаж.
За поредна година в ПГ “Ген. Владимир Заимов” гр. Сопот се проведе традиционният Коледен благотворителен бал. Сценарият за Коледния благотворителен бал подготви  Нели Балиева, а мотото бе “Доброто расте, когато се споделя!"
За прекрасната вечеря се погрижиха всички учители от ПЕКК _ Хранене. Те са неуморният екип на учебен ресторант “Бон апети”, а добро настроение у гостите създадоха мажоретния състав на училището под вещия поглед на госпожа Константинова, Танцовите състави в нашето училище с ръководители г-жа Демирева, г-жа Кличева и господин Василев.
Прекрасни песни изпълниха гостите Сиана Каканашева и Соня Маргарова в дует с Пламен Върбанов на гъдулката и нашата Надя Гавраилова от 11б клас. „Заимовските ергени“ коледуваха на гостите, а модерна нотка в програмата на коледния бал придаде ревюто на Модна къща “Бандерол”, представящи част от своята нова колекция с помощта на нашите красиви манекени, които завладяха коледния подиум. Забавната част от програмата за вечерта, закриха със своята анимационна игра, учениците на г-жа Андонова, които разсмяха публиката до сълзи. Водещи на програмата бяха Марая Мирчева от 9е и Неделчо Халачев от 10а. Тази година също нямаше как да пропуснем и традиционните томбола и търг.
В томболата бяха раздадени ръчно изработени предмети от сръчните библиотечни джуджета: Ивет Ангелова, Мария Дамянова, Пламена Желева, Никол Колева, Милен Семов, Тихомир Ушев, Мартин Рачев, Ивайла Димитрова.
Те нямаше да се справят без  подкрепата на нашия библиотекар Йорданка Русенова.
В търга бяха разиграни, ценни предмети, дарени от наши благодетели.
Балът има за цел да подпомогне абитуриентите от випуск 2024 в неравностойно положение да имат своя вълшебен и незабравим бал и да отворят новата страница в живота си мотивирани.
Благодарим на всички дарители, благодетели, бивши възпитаници, участници, организатори, които дариха, средства, труд и време и продължават да помагат на младите хора! 
Непосредствено преди коледната ваканция се проведе  училищен кръг на олимпиада по БЕЛ. Организатор бе С. Дъбенска
ЯНУАРИ 
Новата 2024 година не донесе сняг, но донесе нови очаквания и надежди. Пък и тази година  пандемията, която ни бе сковала последните години бе отстъпила и отново имахме възможността да се насладим на празниците.
 Ваканцията бързо свърши и се върнахме в училище. С месец Януари приключва I срок и оформянето на оценките започва веднага с връщането към учебните занятия.
През месец януари се проведе  общинския кръг на националната олимпиадата по ИТ. Имаме класиран един проект на  12 а клас с ръководител К. Колев и С. Георгиева
Инж.Константин Колев  взе участие в конкурс STEM AMBASSADOR организиран от edutechflag  Негова публикация бе издадена  в списание „STEM, образование, иновации и знание“ 
ФЕВРУАРИ

Началото на февруари започна с грипна ваканция, а приключването на срока трябваше да стане онлайн.
През този месец имахме изключителен повод за гордост. Гордост за нашето училище, за Сопот, за България! Нашият ученик Атанас Атанасов е Европейски шампион по кудо. Той спечели Европейската титла след нокаут в 5-та секунда на Европейското първенство в Малта. Другият ни ученик Златин Радев е със сребърен медал. И двамата са възпитаници на ПГ “Ген.Заимов”.
14 февруари -  всяка следваща година, набира все по-голяма популярност като Празник на любовта.  В ПГ „Ген. Владимир Заимов“ и празнуването на любовта отдавна е традиция.Тази година отново с огромно нетърпение всички очакваха кутията предназначена за валентинки. Толкова много послания поеха към предназначението си, че кутията се оказа малка. Учители и ученици бяха зарадвани от признания за обич и топлина.Изненада за заимовци бяха подготвили аниматорите от 11Б клас. Посвириха на пиано, потанцуваха, а усмихнатият Купидон разпръсна стрелите си навсякъде. Атракцията на деня беше пощальона Пейо, който достави писма за директора и заместник-директорите на училището. Шеговитите посланията от всички Заимовци развесилиха и усмихнаха членовете на ръководството.  
Скъпи Заимовци, раздавайте любовта си, усмихвайте, прегръщайте се. Правете дните си цветни, топли и споделени.
Раздавайте и получавайте обич!
И….не пестете нито едно „Обичам те“!!!
На 18 февруари отбелязахме151 години от гибелта на  Васил Левски – апостолът на българската свобода. В националния конкурс за рисунка посветен на Апостола, организиран от Народно Читалище "В.Левски" - Климент ,Дария Димитрова се класира на 2-ро място. Тя получи парична награда, сборник със стихотворения и есета „Писмо до Левски“ и  грамота.
През февруари ученици от ПГ "Ген. Владимир Заимов" се класираха за областен кръг на състезанието по приложна електроника "Мога и зная как", организирано от фирма Елимекс. Участниците са  ученици от специалност "Компютърна техника и технологии". Класират се първите 6 отбора с най-много точки, от всички училища участвали в състезанието
На 22.02.2024г. в зала 2 на STEM центъра в ПГ "Ген. Владимир Заимов" се проведе II кръг на НЕстандартен конкурс. Осемте финалисти, класирани за финалния кръг, имаха възможност да изберат темата, по която да развият своя идеен проект от следните две предложения:
1. Има ли човечеството нужда от Бог? Има ли нужда отделният човек от Бог?
2. Ако имате право на три желания от златната рибка, касаещи цялото човечество, какви биха били те? И защо?
С пет от осемте гласа финалистите избраха първата тема. С особено вълнение учениците работиха чрез групова дискусия, индивидуална работа и самостоятелно презентиране на тезите си.
Членовете на комисията бяха сериозно провокирани от блестящото представяне на всеки един ученик и затруднени да определят първите трима от равни по широта на мисълта и проникновения, ораторски умения и убедителна аргументация.
Г-н Генов, директор на училището, поздрави учениците за смелостта да участват в този различен конкурс, подкрепи ги да продължават да бъдат оригинални и нестандартни в мислите си и все такива блестящи ученици. Той награди призьорите и връчи грамоти на всички участници. На първо място се класира Лина Колева, ученичка от X Б клас. Тя получи парична награда в размер на 150.00 лв. и ваучер от книжарница “ХЕЛИКОН”.
На 29.02.2024г. се проведе тематично състезание по история, посветено на 3-ти март.
Участници бяха учениците от 10- те класове. На 1-во място се класира отборът на 10д клас, на 2-ро място беше отборът на 10е клас, а 3 - то място зае отборът на 10в клас.
Изключително достойно се представиха 10б и 10г клас, които се класираха на 4- то и 5- то място.
Надпреварата беше много оспорвана и всички отбори безупречно отговориха на въпросите от първи кръг. Везните в крайното класиране се наклониха след втори и трети кръг, в които участниците подреждаха емблематични мисли на български революционери и редиха пъзели с тематични паметници, посветени на Освобождението на България. Благодарим на организаторите - г-жа Елица Василева и г-жа Гинка Проданова, 
29.02.2024
За втори път Професионална гимназия " Ген.Вл.Заимов " бе номинирана от фондация " Център за безопасност и здраве при работа" за участие в "Годишни национални награди по безопасност и здраве при работа- 2023 г." За втори път училището печели награда в категорията "Големи предприятия с над 250 заети лица" група 3. - второ място. Церемонията бе почетена от министъра на Труда и социалната политика г- жа Иванка Шалапатова. Щастливи сме, че за пореден път сме забелязани и отличени в старанието си по осигуряване на здравословна и безопасна среда за учениците, учителите и служителите в нашето училище.

МАРТ
Баба Марта освен, че завърза мартеници ни донесе и усещането за наближаващата пролет. Учителите по Физическо възпитание и спорт в "Ген. Владимир Заимов" Сопот, организираха първомартенско хоро по време на голямото междучасие. Част от екипа на ПГ бяха в дрескод – Баба Марта, Пижо и Пенда.
В хорото се включиха много ученици и учители. Това създаде допълнително настроение и празнични емоции.
На 3 март  - Националния празник на България, група наши ученици облечени в народни носии  засвидетелстваха родолюбие пред Паметника на свободата на връх Шипка 

Този месецПГ "Ген. Владимир Заимов"  получи втора награда на фондация "Център за безопасност и здраве при работа"
Даяна Дурчева от 11в клас  взе Участие в  Национален литературен конкурс „Славчо Донков” и  получи първа награда за разказа „Преди зазоряване”.  Ментор е  г-жа Деляна Кирова

ПГ „Генерал Владимир Заимов“ гр. Сопот бе домакин по Национална програма „Иновации в действие“.
Професионалната ни гимназия посрещна учители и ученици от ПГ „Проф. д-р Асен Златаров”, гр. Димитровград, Професионална гимназия по туризъм „Пенчо Семов“, гр. Габрово и Професионална гимназия по аграрно стопанство – гр. Добрич. 
В програмата е заложено, учениците да се включват в различни дейности, като такива свързани пряко с професиите, по които са избрали да се обучават.
Христиана Стайкова, Александър Йорданов, Янна Лучева, Даяна Тодорова, Стивън Спасов, Полина Мачева, Виктория Капзамалова и Иванина Гълъбова от 11 „Б“ клас със специалност - „Организация на туризма и свободното време“ от професионалната ни гимназия демонстрираха чудесна цялостна подготовка включваща в себе си солидни познания, умело презентиране и адаптивност към средата, влизайки в ролята на екскурзоводи. Пред служители на музеите, учители, ученици и гости, те представиха част от културно историческото наследство на гр. Сопот, включително Къща музей „Иван Вазов“, Девическото Радино училище и Етнографски и занаятчийски център „Сопотски еснафъ“, като чрез личностните си качества показаха красива симбиоза между качествено образование и вътрешна мотивация, характерна за онези, които обичат онова, което правят! 
Класен ръководител е г-жа Магдалина М. Андонова, която преподава по някои от специализираните предмети, някои от които: гостоприемство в туристическата индустрия, учебна практика транспорт и туристическа агентска дейност, туристическа анимация учебна практика, учебна практика екскурзоводско обслужване.

В периода 21 – 23 март в Разлог  се проведе Състезание по професиите. В категорията „Най – добър млад готвач“ - Станислава Видолова от 11в клас спечели  II място. Подготвящ учител е Мария Стоянова.
Последната седмица на март бе посветена на ученика и учителя. Предвидени бяха различни инициативи. В предпоследния ден на тази седмица,  се проведе традиционния ден на ученическото самоуправление.
В ролята на директори и учители влязоха общо 21 ученици. Денят започна с посрещане на учениците на входа на училището, след което всички се заеха с ежедневните задачи.
Директор днес бе Никола Нончев от 8е клас. Денят на самоуправлението съвпадна и с акцията по кръводаряване, организирана от Кръвен център-Пловдив, в която се включиха учители и много дванадесетокласници, навършили пълнолетие.
Акцията бе включена в контролната обиколка на директора и неговия заместник . 
Седмицата на учителя и ученика  завърши с единадесетото издание на танцовия формат "Да танцуваме заедно", който  се проведе на 29 март в НЧ "Иван Вазов 1871"- Сопот.
За 11 път се насладихме на танцов спектакъл, сътворен от учители и ученици. Надпреварата бе изключително оспорвана и това сериозно затрудни професионалното жури при определяне на победителите.
През март Инж. Христо Демирев с  подготвените от него ученици участва в областен кръг на Олимпиадата по техническо чертане.
АПРИЛ
На 01.04. наши гости бяха старшина Иван Тодориев - главен сержанта на 3- ти механизиран батальон и неговите колеги от 61 Стрямска механизирана бригада. 
Те представиха презентация на тема “ Българската армия- избор и призвание, Стани един от нас!” пред учениците от 12-те класове. 
Инициативата на 61 СМБ е за популяризиране на военната професия и кариерното ориентиране.
Това представяне беше по- специално, защото Теодор Кацаров и Владислав Шаралиев - ученици от 12 клас получиха грамоти за завършен курс на обучение към клуб” Приятели на армията” . Като част от съвместната дейност на 61 СМБ и ПГ “ Генерал Владимир Заимов” клуб “ Приятели на армията” запознава учениците с военната професия, както и с практически опит при справяне с извънредни ситуации- реакция при бедствия, ориентиране, топография, медицинска подготовка.

Като иновативно училище ПГ “Генерал Владимир Заимов” гр. Сопот бе гост на  гимназия, ПГ „Проф. д-р Асен Златаров“ и участник в  работната среща по НП „Иновации в действие” съвместно с ПГ по туризъм „Пенчо Семов” гр. Габрово и Професионална гимназия по аграрно стопанство гр. Добрич. 
В периода 31.03 – 21.04.2024 г. Стайко Илинов с ученици от „Електронна търговия“, участва в мобилност по проект „ Европейска практика за по-добри професионални резултати“ по програма Еразъм+ в Германия. Учениците и ръководителите получиха сертификати „Европас Мобилност“.

През април в София се проведе награждаване на отличилите се есета по проект на МВР за подобряване координацията и диалога между полицията и ромското общество. Целта на проекта е подобряване положението на ромското население чрез засилена координация и диалог между полицията и ромското общество. Ирена Йочева ученичка в 10 ,,Б’’ клас при ПГ ,,Ген. Владимир Заимов’’ Сопот бе отличена с първа награда в категория до 16 г. Заедно с Йочева на церемонията бяха нейната майка и директорът на гимназията Георги Генов. 
Ирена споделя, че върху тези теми трябва да се набляга и говори, както и че младите хора трябва да се ангажират по тези въпроси. 
Главна мотивация за написването на есето ,,НЕ’’  на различията, ,,ДА’’ на толерантността и интеграцията е именно това. Талантливата Ирена е категорична, че огромна подкрепа е получила от учителят си и по Български език и литература Светлана Дъбенска и от класният си ръководител Пламена Ненкова. 
На 22 април отбелязваме Международния ден на Земята. За изминалите години Денят на Майката Земя – 22 април, се превърна в най-големия нерелигиозен празник в света, отбелязван от над един милиард души. Целта е да се напомни на международната общност за пряката зависимост между човека, планетата и нейните екосистеми. 
По повод днешния празник в ПГ "Ген. Вл. Заимов" беше проведен конкурс за изработване на картичка на тема: "Пазете Земята! Тя е нашия единствен дом".
В инициативата взеха участие 29 ученици от VIII, IX и X клас.

Победители са:
I място - Петър Петков 10е клас
II място - Цветина Нанкова 8д клас
III място - Янита Спасова 8д клас
С много вълнение и радост децата от ДГ „Слънчево детство“, ДГ „Роза“, ДГ „Приказен свят“, НУ „Неделя Петкова“, СУ „Иван Вазов“, ПГ „Генерал Владимир Заимов“, техните родители и учители взеха участие в инициативата „Градска рециклиада“, съвместно с „Екопак България“ АД.

Пак през април се проведе и Национално състезание по професии “Златни пясъци”. Габриела Генова , ученичка от 11б клас бе отличена със специалната награда  - “Най-лъчезарен хотелиер” 

На 26-и април в Университет по хранителни технологии се проведе Националното състезание "Млади изследователи", в което участие взеха над 100 отбора.
Секцията "Туризъм, хотелиерство, ресторантьорство и кетъринг" се представи от 16 отбора, които премериха сили в двата етапа на оценяване - теория и презентация.
Всички участници проявиха креативност, комуникативност, задълбоченост и наградиха у себе си познанието за светът на туристическата индустрия и гастрономията. 
Нашият отбор се класира на трето място. Темата на нашето представяне бе " Калофер - от града на Ботев до града на "леденото мъжко хоро".

В периода от 26 - 28 април 2024 в гр. Девин се  проведе Осмото национално състезание по чужди езици, речеви и комуникативни умения – 7-12 клас на тема „Аз мога – тук и сега“. Събитието бе организирано от Министерство на образованието, съвместно с Американския университет в България. И тази година  ПГ „Генерал Владимир Заимов“ участва с  отбор от 6 ученици. Ментор на отбора отново е  Дарина Бонева. 
На десето място в Националното състезание по английски език се класира Сотириос Лукерис!

Петя Тодорова заедно с ученици от 11е клас, специалност "Електронна търговия", участваха в ТФ ФЕСТ 2024 – гр. Пловдив, където представиха своето учебно предприятие РОЯЛ ТАЙМС.

В края на април група от пет ученици от 8 и 9 клас (Виктория Каламова, Николай Джаков, Надежда Георгиева, Симона Нейкова и Цветина Нанкова), специалност "Рекламна графика" на ПГ "Генерал Владимир Заимов ", Сопот, участваха в Национален пленер "Традиция, екология, творчество ", проведен в гр. Пловдив. Освен ПГ "Генерал Вл. Заимов", участваха още тринадесет училища по изкуствата.
Оценката на професионалното жури, което оцени и награди най-добрите работи на изложбата в Хиндлияновата къща, е добра за ПГ "Генерал Владимир Заимов".
Участниците се прибират с две награди сред 69 участници.
II място получи Виктория Каламова в раздел "Компютърен проект" във втора възрастова група. Специалната награда от Министерството на образованието и науката е за работата на Цветина Нанкова 8д клас. Поздравления за ученицитеи техния учител – г-жа Коклева.
За учениците от 12 клас през април бе организирана пробна матура по БЕЛ.

МАЙ
 На 9.05.2024 Даяна Дурчева от XI клас спечели втора награда (категория проза, втора възрастова група) в национален ученически литературен конкурс с международно участие „НИКОЛАЙ ЛИЛИЕВ“, съпътстващ ежегодното честване на рождението на старозагорския поет. Наградата е за разказ на тема: "Сребърни лъчи долавят на живота песента и смирено благославят, благославят вечността". 

На 13 май изпратихме поредният випуск -2024, завършил ПГ „Генерал Владимир Заимов“. И тази година учениците от 6 паралелки се изправиха за последен път в строя, за да се разделят с любимото училище, да се простят с училищното знаме. Церемонията по изпращането премина с много вълнение за абитуриенти и учители. Изготвянето на сценария за изпращане зрелостниците от випуск 2024 година – Деляна Кирова

На 15.05.2024 в духа на традицията и на предстоящите празници най – предпочитаното училище в региона избра своите Учител на годината и Ученик на годината. 
Тази година с приза Учител на годината е удостоена  г-жа Галина Каназирева. Г-жа Каназирева преподава учебни предмети в областта на храненето и туризма повече от 20 години в професионалната гимназия. Ученик на годината е Валентина Иванова – ученичка от 12 б клас.
В навечерието на най - светлия български празник бе връчена Наградата ,,Надежда за утре'' на СО към КТ ,,Подкрепа'', гр. Карлово на Ралица Гавазова и Валентина Иванова от ПГ " Ген. Владимир Заимов". 
С голямата награда "Учител на годината " от КТ ,,Подкрепа'' бе удостоен Константин Колев.

Доброто ражда добро! Един нещастен случай с наша ученичка , на паркинга пред ПГ „Генерал Владимир Заимов“ отключи вълна на съпричастност и постави началото на една мащабна дарителска кампания. 15-годишната Никол Радуйчева от Сопот имаше спешна нужда от средства, за да продължи лечението си. Тя пострада тежко, след като 18-годишна шофьорка, с книжка от около месец, прегази нея и приятелката ѝ на път за училище
Пред обектива на телевизиите, директорът Георги Генов заяви: „Чувствам се горд със нашите ученици, учители, служители и родители! Във днешния първи ден 16.05.2024г. от кампанията за събиране на средства за Никол Радуйчева, беше събрана сумата от 6506 лева. Част от сумата бе връчена с протокол на бащата на момичето да могат да посрещнат своите нужди свързани с лечението на Никол. Публикувана бе сметка на майката на момичето и сметка в платформата на Павел Андреев. От името на ръководството и колектива на гимназията едно голямо ,,Благодаря" на всички включили се в инициативата. Заедно можем повече! Кампанията продължава!“
Провеждането на ДЗИ е едно от сериозните изпитания за зрелостниците. Успешното представяне на ДЗИ гарантира и упеха във ВУЗ. За трета година вторият ДЗИ е по професията, по коятосе обучават учениците. Тази година ПЕКК ХВП разработи тестова система за ДЗИ и по този начин пак сме сред пионерите. Все още почти няма училища, които да използват тестовата система в изпита по теория на професията.
Няма как да е май, и да не става дума за абитуриентски балове. Балът на „Заимов“ е изключително вълнуващо събитие не само за нашите ученици, но и за Сопот и региона. Празник на младостта и красотата, за който абитуриенти и родители се подготвят месеци наред. На 24 май прекрасните момичета и момчета на Заимов – випуск 2024 дефилираха по червения килим, пред паметника на Ив. Вазов.
В отбелязването на 24 май и тържествата , организирани от община Сопот се включиха и заимовци. На тържествената церемония по случай деня на светите братя Кирил и Методий, кметът на Община Сопот награди Галина Каназирева – учител на годината и Валентина Иванова – ученик на годината.

През месец май се проведе национален конкурс на тема „Сигурността, за която мечтая!" на фондация „Общество и сигурност“ - гр. София. В раздел рисунка взеха участие 7 ученика. Рисунката на Надежда Георгиева беше отличена с трето място от получени над 80 творби от цялата страна . Подготвящ учител е Мария Коклева
Отборът по футбол на ПГ "Ген. Владимир Заимов" стана шампион по футбол в олимпийския фестивал на БОК В Албена 2024. На 30.05.2024 представителите на ПГ "Ген. Владимир Заимов", Сопот с треньор Крум Недков грабнаха Златото в категория футбол. Техни съперници до последно бяха играчите на "Черноморец", Балчик

ЮНИ
На 03.06 по специална покана на шеф Росица Иванова, джелато шеф в Gelato & Latte и посланик на био ферма "Розино", в подбалканският град пристигна световният пица шампион - българинът Светослав Митев. На 04.06 шеф Митев и шеф Иванова изнесоха лекция и направиха демонстрация пред ученици от ПГ “Ген.Владимир Заимов” гр. Сопот. Целта на демонстрацията беше да се запознаят младите хора с възможностите, които дава професията “готвач”  и професия "хлебар-сладкар"
На 06.06.2024 г. по инициатива на ПГ „Ген.Вл.Заимов“, гр.Сопот се проведе мастър клас за младите готвачи от малките градове:  
Хисаря, Димитровград, Брезово и Сопот. Водещ на обучението бе шеф инструктор Виктор Светославов от HRC Кулинарна академия. Събитието се проведе благодарение на споразумение между Министерството на туризма и Асоциацията на училищата по хотелиерство и ресторантьорство .
На 10.06.2024 учениците от ПГ „Ген. Владимир Заимов” са с признание от национален многоезичен театрален фестивал
Театрална работилница при ПГ„Ген. Владимир Заимов” взе участие в третия национален фестивал за театрални постановки на чужд език и на български език „Словото – сила и необятност“, който се проведе в периода 07.06.- 09.06. 2024г. в гр. Велинград. Фестивалът има за цел да популяризира училищния театър. Участниците получават призове в девет категории. Тази година във фестивала се включиха 58 театрални групи, като само три от тях бяха представители на професионални гимназии.  
Младите театрали – Цветелина Трифонова, Ирена Йочева, Поля Георгиева, Лина Колева, Надежда Гавраилова, Невелина Неделчева и Николай Георгиев с ръководител Светлана Дъбенска спечелиха приз за проявена творческа дързост. Участието им в постановката „Животът е изправяне” впечатли със силата на артистичното им присъствие и с въздействащите послания, които те отправиха към публиката. Въпреки сериозната конкуренция/театрални групи от хуманитарни, езикови гимназии, академии и училища за сценични изкуства/ те успяха да се откроят с артистичен талант и професионализъм на сцената. Призът „Проявена творческа дързост” е признание за вложените усилия, за сценичните им заложби и за смелостта да мерят сили с хуманитарни и театрални училища.
На  14.06.2024 г. се проведе благотворителен мач в Карлово в подкрепа за Никол! Хлапетата-ПГ ГЕН. ВЛАДИМИР ЗАИМОВ. Мача бе изпълнен с много емоции! Благодарим на всички, които дойдоха да подкрепят тази кауза! ЗАЕДНО СМЕ СИЛНИ
Заимовци са навсякъде. Инж. Александра Демирева участва  с ученици във фестивал ,,Хоро край Поморийския бряг“.
Петя Тодорова с ученици от 11е клас създаде клип за популяризиране на специалността "Електронна търговия".
Един турнир, стартирал почти със създаването на училището събра отново отборите на футболната площадка. Вече няколко десетилетия в училище се провежда вътрешно първенство по футбол. Участват  представителни отбори на всички класове.
На 18. 06 бе финала на турнира. Отборите на 10 Г и 10Д клас, спориха за званието ШАМПИОН за 2024 година. ШАМПИОНИ ЗА 2024 ГОДИНА НА ПГ,, ГЕН. ВЛАДИМИР ЗАИМОВ "ГР. СОПОТ СА УЧЕНИЦИТЕ ОТ 10Д КЛАС С КЛАСЕН РЪКОВОДИТЕЛ Г-ЖА ГИНКА ПРОДАНОВА. 
На 18.06.2024 г. на тържествена церемония бяха връчени дипломи и свидетелства за професионална квалификация на випуск 2024.
Г-н Георги Генов - директор на училището, поздрави зрелостниците с пожелания за успешна реализация в живота и връчи на отличилите се в обучението множество награди.
От дипломиралите се 127 зрелостници двама са златни медалисти - Десислава Цочева и Диан Ивaнов от 12 д клас.
С поздрав към учители и съученици се обърна и тазгодишният носител на почетното звание Ученик на годината - Валентина Иванова от 12 б клас.
На абитуриентите бяха връчени награди и от представители на ВМЗ - гр. Сопот и SKF-Берингс ЕАД - дългогодишни партньори на ПГ "Ген. Владимир Заимов".
На добър час в живота на поредния успешно дипломиран випуск наши възпитаници! 
В Професионална гимназия "Ген .Владимир Заимов" в град Сопот беше отбелязан Международния олимпийски ден - 23 юни. Факелът с олимпийския огън беше носен от футболния отбор на гимназията - победител от тазгодишния турнир "Олимпийски надежди", проведен в курорта Албена. Учениците бяха поздравени от Георги Генов, директор на гимназията, а ученичката Надежда Георгиева от осми клас запозна всички с успехите на България на Олимпийски игри в леката атлетика и зимните спортове, чиито федерации отбелязват 100-годишния си юбилей през тази година. Ученици от училището изписаха цифрата 55 - годишнината от създаването на гимназията. Наградени бяха призьорите от традиционния футболен турнир. Победителите получиха купи, медали и грамоти.
Голямата награда от Национален конкурс с международно участие ,,Завръщане към корените" за разказа ,,Кървавият юли" бе присъдена на Даяна Дурчева от 11в клас. Отново нейна подкрепа и ментор е г-жа Д. Кирова
В края на юни се проведе  НВО -10 клас по БЕЛ и Математика. От 6 –те паралелки  се явиха  максимален брой ученици. 

През 2024 година се  навършват 55 години от създаването на ПГ"Ген. Вл. Заимов" гр. Сопот. С изготвянето  на сценария и подготовката на  тържеството бе ангажирана  г-жа С. Дъбенска. 
Освен празник на училището, бе организиран и Ден на професиите 
Екипи от ученици и учители представиха многообразието от професии, които се изучават в ПГ " Ген.Вл.Заимов".
На обособени кътове пред НЧ "Иван Вазов" учениците демонстрираха придобитите умения и показаха продуктите от работата си в часовете по практика.
Разказваха и отговаряха на въпроси, свързани с избора им на професия.
Празникът започна с посрещане знамето на училището. След това бяха наградени отличниците и изявилите се ученици.
Пострадалата при инцидент ученичка Никол Радуйчева също присъства на празника, като се включи и в тържественото шествие, редом с мажоретния състав. Никол е част от този състав и се надяваме скоро да се включи и като участник.
Шествието бе предвождано духовия оркестър на 61-ва Стрямска механизирана бригада с диригент Капитан Йордан Илиев. Бяха поднесени цветя пред паметника на Патриарха на българската литература Иван Вазов, а ученици изписаха годишнината от създаването на училището  с телата си.
В чест на празника бе организиран конкурс за създаване на уеб сайт на тема 55 години Професионална гимназия "Ген. Вл. Заимов". Учениците , които заеха първите позиции бяха разделени във възрастови категории.

I-ва група включва учениците от VIII и IX клас:
1-во място с 97 т. - Наталия Вълкова от 8а клас;
2-ро място с 94 т.- Надежда Георгиева от 8д клас;
3-то място с 75 т.- Пламен Мяховски от 8е клас;
-Николия Дишкелева от 8д клас с 68т.
-Мариела Тодорова от 8в клас с 67т.
 II група включва учениците от X и XI клас:
1-во място Мариан Балев от 10д клас

ЮЛИ
[bookmark: _Hlk170804971]През месец юли в периода 12.07-20.07.2024  се състоя обмяна на опит по програма Еразъм+ „Уменията на 21-ви век и социалното включване – опитът на модерна Европа“, в Шкойдиц, Германия, в което участие  взеха участие Маргарита Димитрова, Христина Цонева, Гинка Проданова, Светлана Дъбенска и Иван Стефанов

През 2024 година продължиха и дейностите за обновяване и модернизиране на учебните корпуси.
Подменени бяха всички осветителни тела, вътрешни и външни с LED /нискоенергийни/
Изгради се  мълниезащитна инсталация на територията на гимназията
Преоборудвани бяха  6 учебни кабинета с нови мебели и 3 кабинета с мебели и компютърна техника. Направен бе основен ремонт на санитарните възли на 1 етаж в корпус 1

За целите на приобщаващото образование бяха предприети редица мерки:
· Проведени и регистрирани разговори от ЗДУД с учениците по отношение на лоша дисциплина в час и проблем с взаимоотношения със съучениците си, както и нарушаване на ПДУ
· Проведени и регистрирани разговори от ЗДУД с учениците по отношение на тютюнопушене в района на училището
· Регистрирани -проведени разговори с родители на ученици с поведенчески проблеми - от ЗДУД
· Проведени разговори от Директор по отношение на поведенчески прояви и несериозно отношение към образователния процес и с 10 родители.
В училище се обучават деца  със СОП. Учениците се обучават по индивидуални учебни програми. Два пъти в седмицата с тях работи  ресурсен учител. Учениците  не допускат отсъствия по неуважителни причини.
Регулярно  се предоставя  допълнителна подкрепа на учениците  от  психолог и педагогически съветник.
Промените в обществото и държавата дават отражение и върху образователния процес. Родителите не проявяват достатъчна готовност за съдействие (една част са в чужбина и трудно осъществяват контрол), незаинтересовани са и/или изпитват затруднения при справянето със задълженията си, като родители; учениците не получават подкрепа от семейството и общността, нямат създадени трайни навици за учене. Изместване на приоритетите  на учениците от XI и XII клас в посока трудова заетост, шофьорски и други курсове. Все още има последствия от годините на работата в ОРЕС, както и ротацията ПРИСЪСТВЕНО/ОРЕС, които се отразяват, както върху мотивацията, така и  върху резултатите от образователния процес. 
[bookmark: _GoBack]И  въпреки трудностите ,благодарение на общите усилия на всички можем да се поздравим с една успешна учебна година. ПГ „Ген. Вл. Заимов“ е с много висок рейтинг и е  най – желаното училище в региона.
